**Zadanie zákazky**

Postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov

1. **Identifikácia verejného obstarávateľa**

Názov: Ekonomická univerzita v Bratislave

Sídlo: Dolnozemská cesta č. 1, 852 35 Bratislava

IČO: 00399957

Telefón: +421 267295269

Kontaktná osoba: Ing. Galina Uherková

e-mail: galina.uherkova@euba.sk

1. **Názov predmetu zákazky: Pracovné odevy**

**Opis predmetu zákazky:**

1. Návleky na obuv

Materiál PVC, pružný lem na gumičku

100 ks = 1 balenie

Univerzálna veľkosť

Farba modrá

Počet balení: 1ks

2. Bezpečnostný ochranný štít

Opakovane použiteľný štít vhodný na dezinfekciu alkoholom

Priehľadný PET materiál

Profilovane sklo s priestorom na rameno pre jednoduchšie otáčanie hlavy

Elastický pás na spojenie na zadnej časti hlavy

Produkt vyrobený v EU

Počet ks v balení: 50 ks

Počet balení: 1 balenie

3. Ochranný overal s kapucňou

Zapínanie na zips

Pružné manžety na rukávoch a nohaviciach

Možnosť dezinfekcie a prania

Pevný, priedušný a pohodlný materiál 100 % polypropylén, 60g/m2

Počet ks: 50

 **Predpokladaná hodnota zákazky celkom**: 602,52 € s DPH.

1. **Kritérium na vyhodnotenie ponúk:** najnižšia cena celkom za predpokladané množstvo v eurách.
2. **Miesto a lehota na predloženie ponúk:**  Ekonomická univerzita v Bratislave

Oddelenie pre verejné obstarávanie

Dolnozemská cesta č.1

 852 35 Bratislava 5

 **do 27.05.2020 do 10.00 h. mailom alebo poštou**

**Miesta dodania:** Ekonomická univerzita v Bratislave, Dolnozemská cesta č. 1, 852 35 Bratislava.

1. **Podmienky účasti uchádzačov:**

**-** uchádzač musí vo svojej ponuke predložiť kópiu dokladu o oprávnení poskytovať plnenia, ktoré sú predmetom zákazky. V prípade, že takáto informácia je uvedená vo verejne dostupnom a bezplatnom elektronickom registri, postačuje, ak uchádzač vo svojej ponuke uvedie link (odkaz na webovú stránku) na požadovanú informáciu a

**-** čestné vyhlásenie, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

1. **Ďalšie informácie:**

 Cena predmetu zákazky:

Cena za predmet zákazky musí byť stanovená v zmysle zákona NR SR č. 18/1996 Z. z. o cenách v znení neskorších predpisov a musí zahŕňať:

 cena jednotková bez DPH a s DPH,

cena celková za predpokladané množstvo bez DPH a s DPH

Cenu za predmet zákazky požadujeme stanoviť ako cenu konečnú a nemennú počas doby realizácie predmetu zákazky. Zmena sadzby DPH sa nepovažuje za menu ceny.

 Lehota dodania: do 14 dní po vystavení objednávky.

Financovanie a fakturácia: Predmet obstarávania sa bude financovať formou bezhotovostného platobného styku na základe faktúry predavajuceho, a to do 30 dní odo dňa jej doručenia kupujucemu. Objednavateľ preddavok na predmet zákazky neposkytuje.

Platba až po poskytnutí.

 V jednotkovej cene predmetu zákazky sú zahrnuté všetky náklady a primeraný zisk, ktoré súvisia/budú súvisieť s realizáciou celého predmetu zákazky.

Príloha č. 1

NÁVRH NA PLNENIE KRITÉRIA

Ponuky sa budú vyhodnocovať na základe najnižšej ceny.

Predmet zákazky: **Pracovné odevy**

Uchádzač:

|  |  |  |  |
| --- | --- | --- | --- |
|  | cena predmetu zákazky celkom bez DPH V EUR | Výška DPH v EUR (sadzba 20%) | cena predmetu zákazky celkom s DPH V EUR |
|   **Pracovné odevy** |  |  |  |

V , dňa

Podpis

**Poznámka:**

**V prípade, ak má Uchádzač - Zhotoviteľ sídlo mimo územia Slovenskej republiky a je platcom DPH, verejný obstarávateľ - Objednávateľ má povinnosť v zmysle platných právnych predpisov SR odviesť daň za Uchádzača - Zhotoviteľ - to znamená, že Uchádzač - Zhotoviteľ nebude fakturovať DPH.**

**Avšak - keďže cena predmetu zákazky celkom vrátane DPH v eurách, ktorú Verejný obstarávateľ - Objednávateľ zaplatí za predmet tejto zmluvy je kritériom na vyhodnotenie ponúk, Uchádzač - (platca DPH) so sídlom mimo územia SR uvedie svoju cenu tak, že k nej pripočíta príslušnú výšku DPH podľa zákona č. 222/2004 Z.z.**